Drie dood, 3 beseer in trompop botsingDie ongelukstoneel. Foto: Netcare 911 Drie mense is dood nadat twee motors Sondag reg van voor in Garsfontein in Pretoria gebots het. Shawn Herbst, woordvoerder van Netcare 911, het gesê paramedici is omstreeks 16:20 na die ongelukstoneel op Solomon Mahlangu-rylaan ontbied. Daar het hulle die wrakke van die twee motors aangetref wat erg beskadig is in die ongeluk. “Drie mense is op die toneel dood, terwyl drie ander mense ernstig beseer is. Hulle is op die toneel behandel voordat hulle deur verskillende ambulansdienste na hospitale gehaas is,” het Herbst gesê. Die oorsaak van die ongeluk word ondersoek. Die ongelukstoneel. Foto: Netcare 911